google/wiki40b huggingface dataset:
Maria fra Alexandria

Kilder

Det finnes ingen håndfaste detaljer om sted eller tid for henns liv. Hun nevnes av tidligere alkymister som en autoritet og med ytters respekt. Alkymistene fra fortiden trodd ehun var Miriam, søsteren til Moses og profeten Aron, men denne påstanden er ganske usannsylig. 
Den mest konkrete omtalen av Maria var av alkymisten Zosimos av Panopolis. Han skrev en bok i det 4.århundre, der han beskrev mange av Maria's eksperimenter og instrumenter.Han siterte henne nesten alltid med en av de vise menn.
George Syncellus, en bysantisk kronikør presenterte Maria som en lærer i demokrati.I det tiende århundre siterte kitab al-Fihrist av Ibn al-Nadim henne som en av de 52 mest berømte alkymistene. Den romerske filosofen Morieno kalte henne "Maria profetinnen" og araberne kjente henne som "Daughter of Plato", et navn som i vestlige alkymistiske tekster var forbeholdt den hvite svovel.

Skrifter

Det er kjent at Maria skrev flere tekster om alkymi. Selv om ingen av hennes skrifter har overlevd i sin opprinnelige form, ble hennes lærer mye sitert av senere hermetiske forfattere.Hennes viktigste verk som har overlevd er en ekstrakt laget av en anonym kristen filosof, kalt Dialogen av Maria og Aros på Magistery av Hermes,som en beskrevetog navngitt operasjoner som senere skulle være grunnlaget for Alkemy, leukose (bleking) og xanthosis ( gulning). Dette arbeidet beskriver for første gang at syren salt og andre syrer som kan identifiseres med eddiksyre. Det er også flere oppskrifter for å lage gull, selv fra rotgrønnsaker som Mandragora 
Hun har sagt disse tingene:
"Bli den mannlige og den kvinnelige, og du vil finne hva som er søkt." og "Man blir to, blir to tre, og ut av den tredje kommer den ene som den fjerde. "

Oppfinnelser

Maria var en respektert arbeidstaker, som oppfant kompliserte laboratorium apperat for destillering og sublimering av kjemiske stoffer. Maria sies å ha oppdaget saltsyre, selv om dette ikke er akseptert av de fleste vitenskapelige tekster. Også tilskrives det at hun har oppfinnelsen av alkymistiske apparatene kjent som tribikos, kerotakis og Bain-marie. Maria perfeksjonerte tre væpnede destillasjon kammer.

Tribikos

Ingen vet sikkert om Maria var oppfinneren av tribikos, men Zosimos krediterer den første beskrivelsen av dette instrumentet til henne. I hennes skrifter (sitert av Zosimos), anbefaler hun at kobber eller bronse brukt til å lage rørene være tykkelsen på en stekepanne, og leddet mellom disse rørene og det ennå hode forsegles med mel-lim.
Per Solnørdal

Andre verdenskrig

Solnørdal ble i 1939 sersjant. Han hadde også utdannelse som radiotelegrafist. Under Tysklands angrep på Norge i april 1940 deltok Sølnørdal i kampen mot inntrengerne. I desember 1941 kom han seg til Storbritannia via Sverige. I Storbritannia gikk han inn i de norske styrkene og ble med i Norwegian Independent Company No. 1, senere kjent som Kompani Linge.
Solnørdal ble i september 1942 sendt i oppdrag til Norge via Sverige for å opprette radioforbindelse til Milorgs sentralledelse, som på det tidspunkt hadde vanskeligheter med etablere stabil radioforbindelse til London. Operasjonen hadde kodenavn «Plover». I januar 1943 ble Solnørdal arrestert av tyskerne. For å unngå å røpe det han visste tok Solnørdal gift, men livet hans ble reddet. Han satt i fangenskap resten av krigen, deler av tiden i fengselet i Møllergata 19 i Oslo og andre deler av tiden i Grini fangeleir.
I statsråd 7. mars 1947 ble Solnørdal tildelt Krigskorset med sverd for sin innsats. Innstillingen konkluderte med tildeling av Krigskorset  «For den innsats han gjorde som radiotelegrafist under meget vanskelige arbeidsforhold og for det mot og den høyeste grad av plikttroskap han viste ved å forsøke å ta sitt eget liv, fortjener han den høyeste utmerkelse.»

Etter krigen

Solnørdal fortsatte etter krigen i Forsvaret og tjenestegjorde i Luftvernartilleriet som sjef for Luftvernartilleribataljon sone Rygge. Da han ble pensjonert hadde han grad av oberstløytnant.
Harald Lone

Utmerkelser

Lone ble utnevnt til kommandør av St. Olavs Orden i 1987.
Acmaeopsoides

Utseende

En middelsstor, litt bred, halvblank, brun til brunsvart trebukk, dekkvingene kan være gulbrune. Antennene er tynne og litt mer enn halvparten så lange som kroppen. Pronotum er avrundet sekskantet, smalere foran enn bak. Dekkvingene er jevnbrede, beina middels lange, lårene noe fortykkede.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten lever i det nordøstlige Nord-Amerika (i alle fall i Michigan, Wisconsin, Ontario og Quebec).
Jeg reiser alene

Handling

Jarle Klepp lever livet sitt i Bergen, og studerer på universitetet. Alt blir annerledes da det dumper et brev ned i postkassen hvor det står at datteren han ikke visste han hadde kommer med flyet for å bo hos han ei uke.

Om filmen

Filmen hadde premiere 11. februar 2011. Den er oppfølger til Mannen som elsket Yngve og følger Jarle Klepp (Rolf Kristian Larsen) åtte år etter den første filmen. Den hadde et samlet besøkstall på norske kinoer på 72 943.
Ofotens Dampskibsselskab

Ofotens Dampskibsselskab (ODS) var et rederi som ble grunnlagt 24. juli 1912 i Narvik. Formålet var å drive lokaltrafikk på Ofotfjorden, og i 1914 fikk rederiet overlevert sitt første skip, DS «Barøy». I 1936 kom ODS inn i hurtigruten med skipet DS «Nordnorge». Administrerende direktør i flere tiår var Waldemar Høy. I 1985 kjøpte ODS 68 % av aksjene i Vesteraalens Dampskibsselskab (VDS), og tok dermed over kontrollen av rederiet.
I 1987 ble ODS og VDS formelt slått sammen, og det nye selskapet fikk navnet Ofotens og Vesteraalens Dampskibsselskab (OVDS). Rederilogoen og skorsteinsmerket til ODS ble videreført i det nye rederiet. OVDS ble i 2006 slått sammen med Troms Fylkes Dampskibsselskap (TFDS) og dannet Hurtigruten Group, senere omdøpt Hurtigruten ASA.
Pirretanagar

Underarter og utbredelse

Det er beskrevet ingen underarter av pirretanagar: Arten er endemisk til det østlige Panama.
Grunnkretser i Dovre kommune

Grunnkretser i Dovre kommune er delområder og grunnkretser som seksjonerer Dovre kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sagavoll Folkehøgskole

Solidaritetsprosjekt

Sagavoll har et pågående solidaritetsprosjekt med TAHEA i Tanzania, i samarbeid med Strømmestiftelsen. Frem til skoleåret 2013/2014 var det innsamling til CRO i Uganda. Elevene samler i løpet av året inn penger på forskjellige måter ved hjelp av blant annet kiosk, bingokvelder og arbeidsuke. I 2011 samlet elvene inn 765000 kroner. Året etter, i 2012, satte Sagavoll ny innsamlingsrekord og ble den første folkehøgskolen i Norge til å samle inn over én million kroner.
Den endelige summen ble 1 045 000. I 2013 ble det samlet inn 1,2 millioner kroner.
Sinquefield Cup 2015

Sinquefield Cup 2015 ble arrangert i St. Louis i Missouri i USA fra 22. august til 3. september. Turneringen var den andre i Grand Chess Tour 2015.
Edvard Glæsel

Karriere

Glæsel drev egen tegnestue og er særlig kjent for sine mange herregårdshaver, bl.a. Vallø, Nivågård, Vedbygård, Giesegård og Vemmetofte, men også for Det Kongelige Biblioteks Have, Fælledparken, Søerne, Nivå kirkegård, Vestre kirkegård, Bispebjerg kirkegård og Frederiksberg Ældre Kirkegård samt parkanleggene i tilknytning til København rådhus og Bispebjerg hospital. 
Hans kirkegårdshaver ble også berømmet i Tyskland, hvor han i 1902 på en utstilling i Düsseldorf mottok gullmedalje for sine planer.
Glæsel skrev av og til artikler i Gartner-Tidende, han var medarbeider ved Nordisk illustreret Havebrugsleksikon og utarbeidet Fortegninger for Gartnerelever. 
Han er gravlagt på Frederiksberg Ældre Kirkegård.
Hubal

Hubal (arabisk: هبل‎) var en gud som ble dyrket i det før-islamske Arabia, især ved Kaba i Mekka. Hans idolbilde var en menneskefigur, antatt å kontrollere guddommelige handlinger ved at det ble kastet piler foran dens statue. Retningen som pilene pekte ga svar på spørsmål rettet til guddommen. Tilgang til gudeidolet ble kontrollert av den arabiske stammen Quraysh. Tilbedere av Hubal kjempet mot Muhammeds tilhengere i slaget ved Badr. Etter Muhammed overtok makten i Mekka begynte en streng ensretning og alle spor av dyrkelsen av Hubal ble fjernet og ødelagt.
Opprinnelsen til Hubal er uklart, men navnet er funnet i inskripsjoner i nabateernes område i nordlige Arabia (over området av hva som i dag er Syria og Irak). De særskilte egenskapene og funksjonene som er tilskrevet Hubal er uklart.

Hubal i moderne tid

Både islamister og kristne evangelister har fremmet figuren Hubal i de ideologiske stridene i tiden etter den kalde krigen. En islamistisk Hubal har blitt brukt som et symbol på moderne former for «dyrkelse av idoler», og Osama bin Laden kalte i USA i 2001 for «en moderne Hubal». Omvendt har amerikanske evangelister påkalt Hubal ved å hevde at dyrkelsen av Allah som proklamert av Muhammed var ikke en gjenreising av abrahamittisk monoteisme, men en tilpasningen av dyrkelsen av Hubal. Amerikanske Robert Morey, en kristen apoligist har i boken Moon-god Allah in the Archeology of the Middle East (1994) støttet seg på Hugo Wincklers identifikasjon av Hubal som en form for månegud, og hevder at underkastelsen av Allah er i vesentlighet utløpt fra dyrkelsen av Hubal, hvilket gjør også Allah til en «månegud», som vist i islams symbol halvmånen.
Hårstrikk

Hårstrikk er et elastisk bånd som holder håret samlet på plass. Hårstrikk er laget av stoff som er tøyelig og formet som en liten sirkel slik at det passer til å lage ulike frisyrer og sette opp håret. Noen hårstrikk har også en metallskjøte som fester strikket sammen til en sirkel.

Historie

På 1700-tallet ble sløyfer normalt for velstående menn å ha i håret uten praktiske grunner. Etterhvert ble hårbånd brukt for praktiske grunner av kvinner, spesielt i arbeiderklassen.
Oppfinneren Thomas Hancock regnes for å være strikk-industriens far, da han introduserte elastisk strikk til verden i 1820. Typen strikk som eksisterte da ble bare brukt til andre ting som sko, hansker og strømpebukser. Før hårstrikket med stoff ble oppfunnet brukte kvinner gummistrikk i håret, noe som var veldig upraktisk fordi håret satt fast i strikket og det endte med at man måtte bruke saks til å klippe det av. Gummistrikket ble ikke laget før i 1958 av oppfinneren og businessmannen Stephen Perry som produserte gummiprodukter ved vulkanisering.

Varianter

Det er mange typer hårstrikk som blir brukt av både kvinner og menn i dag. De populære typene er hårstrikk med metallskjøte og "frottéstrikken" uten metall. Hårstrikk er tilgjenglig i mange ulike farger, tykkelser, størrelser, design og det er mange forskjellige typer. En type hårstrikk som har blitt populær i det siste blant kvinner er det såkalte "donut"-strikket. Strikket har fått navnet sitt fordi den ser ut som en smultring. Donuten brukes til å lage en oppsatt frisyre.
Åkerjordfly

Utseende

Et middelsstort (vingespenn 34 – 46 mm), lyst gråbrunt nattfly. Den har et svart tverrbånd over den fremre delen av forkroppen, som er synlig forfra. Forvingen er lyst gråbrun med brune, delvis svartkantede nyre- og ringmerker. Bak ringmerket er det en kraftig, kort, svart lengdestrek (tappmerke), dette er artens beste kjennetegn. Denne har gjerne form som et utropstegn (!) og har gitt arten dens latinske navn. Mellomlinjene, som avgrenser vingens midtfelt, er mer eller mindre synlige, smale, brune og tannete. Bakvingen er hvit.

Levevis

Arten kan finnes i mange habitater men er kanskje vanligst i hager og på dyrket mark. Larvene lever på røttene av ulike urter, også hageplanter, der de kan gjøre noe skade. De voksne sommerfuglene flyr i mai – juli og kommer gjerne til lys.

Utbredelse

Den er utbredt over hele Palearktis. I Norge finnes den nord til Møre og Romsdal.
Stordalelva

Planer for kraftutbygging

Det ble i 2010 sent inn konsesjonssøknad til NVE fra Skognes og Stordalen kraftlag AS og Fjellkraft AS (SSK/Fjellkraft) om utbygging av Stordalselva. Samtidig har også Troms Kraft Produksjon AS (TKP) søkt om konsesjon for utbygging av den samme elva.

Troms Kraft Produksjon AS sin søknad til NVE

TKP planlegger Stordal kraftverk nede ved Sørfjorden med en ytelse på 16,5 MW og en estimert midlere årsproduksjon på 60,8 GWh. TKP planlegger å regulere Meahccevákkejávri og overføre Turrelva til dette vannet. For denne utbyggingen planlegges det også å regulere Store Rieppevatnet, samt å overføre en bekk fra Sieiddevatnet til Store Rieppevatnet. Ved Stordal kraftverk vil det bli et massedeponi på 100 000 m³ og ved Store Rieppevatnet et deponi på 85 000 m³.

Skognes og Stordalen kraftlag AS og Fjellkraft AS sin søknad til NVE

SSK/Fjellkraft planlegger et kraftverk på kote 100 med en ytelse på 7,2 MW og en midlere årsproduksjon på 27,7 GWh. Det planlegges å regulere Meahccevákkejávri med 10 meter og bygge en betongbuedam her. Dessuten planlegges å overføre vann fra avløpet til Sieiddevatnet til Store Rieppevatnet. Inntaket til Stordal kraftverk planlegges i Store Rieppevatnet og delvis tunnel og rørgate på 1700 meter ned til kraftstasjonen. Den berørte elvestrekningen vil bli på 2,1 kilometer. I forbindelse med tunneldrift vil det bli uttak av masser på 12 – 15 000 m³. Disse er planlagt brukt til anleggsvei og et massedeponi nedenfor en eksisterende steinrøys nord for start på tunnelen for kraftverket. Masser planlegges også deponert i Meahccevákkejávri. 
Av positive effekter beskriver begge søkeren blant annet nevnt miljøvennlig energiproduksjon og lokal verdiskapning, samt skatter til det offentlige. Imidlertid er disse prosjektene av Naturvernforbundet vurdert til å være noen av de mest kontroversielle i Norge. Det er også flere lokale interessenter som har vært negative til planene.

Innstilling fra NVE

NVE har i sin søknadsbehandling sett denne utbyggingen i sammenheng med søknadene om regulering av Skogneselva, Turrelva og Ritaelva i samme område. NVE har gjort sin innstilling til ​Olje- og energidepartementet i januar 2013, og anbefaler ikke at elva blir regulert. I sin vurdering at kraftutbyggingen er det tatt hensyn til at viktige landskaps- og reindriftsinteresser blir berørte, og at spesielt høyfjellsterrenget er viktig å holde fri for inngrep. Utbyggingene vil gi reguleringsmagasiner og massedeponier som ville være skjemmende.
Pseudosuberites hyalinus

Utbredelse

Slekten er utbredt i Atlanterhavet, Stillehavet og Sørishavet.
Euler-karakteristikk

Euler-karakteristikk er et tall som benyttes innen geometri og topologi for å beskrive den generelle formen til et legeme uavhengig av hvordan det blir bøyet og tøyet. Denne blir betegnet med den greske bokstaven χ. For eksempel kan en smultring kontinuerlig deformeres til en kopp med hanke. De har derfor samme Euler-karakteristikk. Det har også en kube og en kule.
Dette topologiske tallet har fått sitt navn fra Leonhard Euler som først innførte det i forbindelse med sine studier av formen til forskjellige polyeder. Han viste at antall hjørner V, antall kanter E og antall sideflater F alltid er forbundet med formelen V - E + F = 2. Ut fra dette ble disse legemene sagt å ha Euler-karakteristikk χ = 2. Det gjelder også for en kule eller en murstein. Denne oppdagelsen kalles nå for Eulers polyedersetning og kan benyttes til å vise at det finnes kun fem platonske legemer.

Utledning

Hver kant teller som E = 1 og har i utgangspunktet V = 2 hjørner. Er denne kanten uforbundet med andre, er derfor V - E = 1. Kobler man to slike kanter sammen med et hjørne fra hver av dem, er etter sammnekoblingen E = 2, men V = 3 da et hjørne er felles. Fremdeles er derfor V - E = 1. Hekter man sammen flere og flere kanter slik sammen, vil V - E = 1 fortsatt holde så lenge ingen av kantene inngår i en lukket kurve som avgrenser en flate, det vil si at nettverket er åpent.
Men så snart nettverket inneholder en avgrenset flate, blir V - E = 0. Dette ser man for eksempel med E = 3 kanter som kobles sammen til en trekant med V = 3 hjørner. Dette resultatet kan skrives mer formelt som V - E + F = 1 hvor F teller hvor mange flater som er avgrenset. 
Dette forutsetter at flatene ikke kobles sammen slik at de avgrenser et volum. Det ser man for eksempel fra et tetraeder som har V = 4 hjørner, E = 6 kanter og F = 4 flater slik at V - E + F = 2. Men kuttes denne opp langs tre tilstøtende sider, blir V = 6, E = 9 og F = 4 slik at V - E + F = 1. Generelt kan man derfor for et slikt nettverk i tre dimensjoner skrive V - E + F - S = 1 hvor S teller hvor mange lukkete rom flatene avgrenser. Denne argumentasjon kan da benyttes til å konkludere at V - E + F = 2 - 2g for et polyeder i tre dimensjoner med g hull eller hanker.
Florø radio

Florø radio (LGL) var en kystradiostasjon lokalisert i Florø i Sogn og Fjordane. Stasjonen ble opprettet i 1938 etter krav fra «Ruteskipenes Befalsforbund». Bakgrunnen var blant annet flere grunnstøtinger av hurtigrutene i Florø-leia. 
Stasjonen ble lagt ned 1. januar 2018 i forbindelse med modernisering og omorganisering i Telenor Kystradio.
Florø radios ansvarsområde omfattet sjø- og havområdene i og utenfor fylkene Sogn og Fjordane, Møre og Romsdal, Sør-Trøndelag og Nord-Trøndelag og strakk seg fra  Fedje og Osebergfeltet i sør til Rørvik og Heidrunfeltet i nord. I mai 2004 overtok stasjonen fjernstyringen av Ørlandet radios radioanlegg etter at denne stasjonen ble stengt.
Florø radio spilte en viktig rolle innen maritim radiokommunikasjon, sjøsikkerhet og redningstjeneste den nordlige delen av Nordsjøen og Norskehavet.
Svoveldioksid

Reaksjonslikninger

Reaksjonsligningen viser at et svovelatom kan reagere med oksygengass og danne svoveldioksid:

S + O₂ → SO₂
Reaksjonslikningen nedenfor viser at dersom soveldiosksid løses i vann, dannes svovelsyrling:

SO₂ + H₂O → H₂SO₃
Svovelsyrling kan igjen reagere med oksygen og danne svovelsyre, som vist i reaksjonslikningen nedenfor:

2 H₂SO₃ + O₂ → 2 H₂SO₄
Svoveldioksid kan også reagere med hydrogenperoksid og danne svovelsyre:

SO₂ + H₂O₂ → H₂SO₄
Vietnam-bevegelsen i Norge

Vietnambevegelsen i Norge ble opprettet i 1968 som et utbrudd fra Solidaritetskomiteen for Vietnam. Bruddet hadde sitt utgangspunkt i at Solidaritetskomiteen endret parolegrunnlag ved å gå inn for støtte til FNL, og hadde støtte i ungdomspartiene til de etablerte partiene på venstresida og deler av fagbevegelsen. Vietnambevegelsen ble likevel aldri en reell konkurrent til Solidaritetskomiteen, og jobbet først og fremst i forhold til norske myndigheter og organisasjoner.
Petr Svoboda (friidrettsutøver)

Karriere

I mars 2005 deltok han i sjukamp ved EM i friidrett innendørs 2005. Han fullførte ikke konkurransen, og sluttet også med sjukamp etter dette. Ved U23-EM i friidrett 2005 i juli deltok han kun på 110 meter hekk, menn kvalifiserte seg ikke videre fra innledningsheatet. Tiden hans ble 14,19. 
Han kvalifiserte seg til semifinalen på 60 meter hekk ved EM i friidrett 2007 i Birmingham, men gikk ikke til finalen. Året etter deltok han på 60 meter hekk ved VM i friidrett innendørs 2008 og 110 meter hekk ved sommer-OL 2008, og i begge disse ble han også slått ut i semifinalen. Imidlertid fikk han sølv ved IAAF World Athletics Final i september, kun slått av David Oliver.
2009 ble et bedre år resultatmessig for Svoboda. I mars deltok han på 60 meter hekk ved EM i friidrett innendørs 2009 i Torino. Der satte han ny tsjekkisk rekord på 7,55 i semifinalen, og løp inn til bronse med tiden 7,61 i finalen. Ladji Doucouré og Gregory Sedoc tok de øverste plassene på pallen, begge med tiden 7,55. I august deltok han ved VM i friidrett 2009 i Berlin, der han kom på 6.-plass i finalen. Han fikk nest beste tid i sitt semifinaleheat, med 13,33, som var sesongbeste for hans del. I september deltok han på samme distanse ved IAAF World Athletics Final, og kom på fjerdeplass. 
I februar 2010 satte han ny tsjekkisk rekord på 60 meter hekk med tiden 7,44 i det tsjekkiske innendørsmesterskapet. Denne tiden var den sjette raskeste tiden noen sinne av en europeisk utøver. Ved VM i friidrett innendørs 2010 i mars vant han sin semifinale på 60 meter hekk, med tiden 7,60. I finalen løp han på 7,58, dette holdt til femteplass. I juni vant 110 meter hekk ved stevnet Josef Odlozil Memorial, der han satte ny tsjekkisk rekord med tiden 13,27. Like raskt gikk det ikke ved EM i friidrett 2010 i juli, her løp han på 13,57 i finalen, noe som holdt til sjetteplass. 
I 2011 vant han sitt første EM-gull, ved EM i friidrett innendørs 2011 i Paris. Han løp på 7,49, og selv om franskmannen Garfield Darien løp inn til ny personlig rekord på 7,56 holdt dette bare til sølv.
Laceno

Laceno er en frazione i den italienske Campania-regionen.
For vi er gutta

For vi er gutta er en norsk kinodokumentar om Mannskoret. Filmen hadde premiere 28. september 2018. Den er regissert av Petter Sommer og Jo Vemund Svendsen og produsert av Kari Anne Moe og Gudmundur Gunnarsson i produksjonsselskapet Fuglene AS. Filmmusikken er komponert av Martin Horntveth og lyddesignen er ved Christian Schaanning. Filmens internasjonale tittel er «The Men's Room» og den distribueres gjennom det franske selskapet Wide House.

Filmens handling

Mannskoret Mannskoret har fått sitt største og mest absurde oppdrag noensinne: De skal varme opp for hardrock-bandet Black Sabbath foran 10.000 mennesker på festivalen Tons Of Rock i Halden. Skjebnen vil at dette skal skje parallelt med at dirigenten deres, Ivar Krogh Hovd, er i ferd med å dø av kreft. Den felles drømmen om den store konserten og vissheten om at døden kanskje kommer først, fører mennene i koret stadig tettere sammen. De ellers så overfladiske og spøkefulle koristene lærer seg å sette mer pris på både koret, vennskapet og livet selv. Samtidig hjelper sangen dem å uttrykke følelser det ikke er så lett å sette ord på for voksne mannfolk.

Anmeldelser

Filmen fikk terningkast fem i ti norske aviser: Aftenposten, Kinomagasinet, Adresseavisen, Fædrelandsvennen,Stavanger Aftenblad, Bergensavisen, Hamar Arbeiderblad, Gudbrandsdølen Dagningen, Trønder-Avisa og Klassekampen.
Terrorangrepet i Bagdad 1. mai 2008

Bakgrunn

Fortsatte kamper i Sadr City de foregående dagene, mellom bl.a irakiske styrker og Mahdi-militsen hadde krevd mange menneskeliv. Ifølge meldinger i media hadde så mange som 996 sivile, 96 politimenn og 38 soldater mistet livet.
Utdypende artikkel: Mahdi-militsens opprør 2008

Angrepet

En bilbombe gikk av i Karrada-området, da en amerikansk militærpatrulje passerte igjennom bydelen.

Skader

9 ble meldt drepte og 23 sårede. Noen rapporter meldte at en amerikansk soldat var blant de drepte, men dette var ikke bekreftet. Et amerikansk pansret kjøretøy ble skadet av eksplosjonen.

Gjerningsmenn

Irakisk politi skal ha arrestert en mann som angivelig skal ha fjernutløst bomben.
Grønland korps

Kilder

H. A. Tandberg og Per Raubakken (1963). Hæren Gud gav våpen. Salvata Kristelige forlag.